CELEX: 32015R1798
Language: et
Date: 2015-07-02 00:00:00
Title: Komisjoni delegeeritud määrus (EL) 2015/1798, 2. juuli 2015, millega parandatakse komisjoni delegeeritud määrust (EL) nr 625/2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, millega täpsustatakse ülekantud krediidiriskist tulenevate riskipositsioonidega seoses investoritele, sponsoritele, algsetele laenuandjatele ja väärtpaberistamise tehingu algatanud krediidiasutustele ja investeerimisühingutele esitatavaid nõudeid (EMPs kohaldatav tekst)

8.10.2015   
            
            
               ET
            
            
               Euroopa Liidu Teataja
            
            
               L 263/12
            
         KOMISJONI DELEGEERITUD MÄÄRUS (EL) 2015/1798,
   2. juuli 2015,
   millega parandatakse komisjoni delegeeritud määrust (EL) nr 625/2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, millega täpsustatakse ülekantud krediidiriskist tulenevate riskipositsioonidega seoses investoritele, sponsoritele, algsetele laenuandjatele ja väärtpaberistamise tehingu algatanud krediidiasutustele ja investeerimisühingutele esitatavaid nõudeid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 410 lõiget 2,
   ning arvestades järgmist:
   
               (1)
            
            
               Komisjoni delegeeritud määruse (EL) nr 625/2014 (2) pealkirja bulgaaria-, eesti-, inglis-, prantsus-, läti-, leedu-, ungari- ja maltakeelne versioon on ekslikud.
            
         
               (2)
            
            
               Delegeeritud määruse (EL) nr 625/2014 artikli 1 punkti c kreeka-, inglis-, prantsus-, itaalia-, läti-, ungari- ja maltakeelne versioon on ekslikud.
            
         
               (3)
            
            
               Delegeeritud määruse (EL) nr 625/2014 artikli 15 lõike 1 eesti-, kreeka-, inglis-, prantsus-, horvaadi-, itaalia-, ungari-, poola-, rumeenia-, soome- ja rootsikeelne versioon on ekslikud.
            
         
               (4)
            
            
               Delegeeritud määruse (EL) nr 625/2014 artikli 16 lõike 3 inglis-, prantsus-, läti- ja maltakeelne versioon on ekslikud.
            
         
               (5)
            
            
               Delegeeritud määruse (EL) nr 625/2014 bulgaaria-, hispaania-, tšehhi-, saksa-, eesti-, kreeka-, inglis-, prantsus-, horvaadi-, itaalia-, läti-, leedu-, ungari-, malta-, hollandi-, poola-, portugali-, rumeenia-, slovaki-, soome- ja rootsikeelses versioonis on artikli 22 lõike 1 punkti b lauseehitus ekslik.
            
         
               (6)
            
            
               Kõigis keeleversioonides sisaldab delegeeritud määruse (EL) nr 625/2014 artikli 23 lõige 2 ekslikult punkti c, mis peaks olema kõnealuse artikli eraldi lõige. Teksti tuleks parandada, et täpsustada, et olulist teavet ei pea igal juhul esitama üksiku laenu tasandil ja et teatavatel juhtudel on piisav, kui oluline teave esitatakse koondteabena.
            
         
               (7)
            
            
               Seepärast tuleks delegeeritud määrust (EL) nr 625/2014 vastavalt muuta.
            
         
               (8)
            
            
               Käesolev määrus põhineb regulatiivsete tehniliste standardite esialgsel eelnõul, mille Euroopa järelevalveasutus (Euroopa Pangandusjärelevalve) esitas komisjonile.
            
         
               (9)
            
            
               Euroopa järelevalveasutus (Euroopa Pangandusjärelevalve) on viinud käesoleva määruse aluseks oleva regulatiivsete tehniliste standardite esialgse eelnõu kohta läbi avatud avaliku konsultatsiooni, analüüsinud võimalikke seotud kulusid ja kasu ning küsinud Euroopa Parlamendi ja nõukogu määruse (EL) nr 1093/2010 (3) artikli 37 kohaselt moodustatud pangandussektori sidusrühmade kogu arvamust,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) nr 625/2014 parandatakse järgmiselt.
   
               1)
            
            
               Pealkirjas asendatakse sõnad „algsetele laenuandjatele” sõnadega „algsele laenuandjale”.
            
         
               2)
            
            
               Kehtib ainult kreeka-, inglis-, prantsus-, itaalia-, läti-, ungari- ja maltakeelse versiooni kohta.
            
         
               3)
            
            
               Artikli 15 lõige 1 asendatakse järgmisega:
               „1.   Kui konkreetsete väärtpaberistatavate riskipositsioonide kohta ei ole kättesaadavat teavet, sealhulgas juhul, kui riskipositsioonid koonduvad enne nende väärtpaberistamist või kui nendega võib asendada olemasolevasse uuenevasse väärtpaberistamisse kuuluvaid riskipositsioone, loetakse krediidiasutus või investeerimisühing täitvat määruse (EL) nr 575/2013 artiklis 406 sätestatud hoolsuskohustust oma iga üksiku väärtpaberistamise positsiooni puhul selliste riskipositsioonide suhtes kohaldatavate asjaomaste aktsepteeritavuse kriteeriumite alusel.”
            
         
               4)
            
            
               Kehtib ainult inglis-, prantsus-, läti- ja maltakeelse versiooni kohta.
            
         
               5)
            
            
               Artikli 22 lõike 1 punkt b asendatakse järgmisega:
               
                           „b)
                        
                        
                           milliseid määruse (EL) nr 575/2013 artikli 405 lõike 1 teise lõigu punktide a, b, c, d või e sätteid on neto majandusliku huvi säilitamiseks kohaldatud;”.
                        
                     
         
               6)
            
            
               Artikli 23 lõiget 2 parandatakse järgmiselt:
               
                           a)
                        
                        
                           punkt b asendatakse järgmisega:
                           
                                       „b)
                                    
                                    
                                       kui aset on leidnud väärtpaberistamisega seotud dokumentatsioonis ette nähtud kohustuste rikkumine.”;
                                    
                                 
                     
                           b)
                        
                        
                           punkt c asendatakse uue lõikega 2a:
                           „2a.   Oluline teave üksikute aluseks olevate riskipositsioonide kohta esitatakse üldjuhul iga laenu lõikes eraldi, kuid on siiski teatavaid juhtusid, kus andmete koondteabena esitamine võib olla piisav. Tegurite hulka, mida võetakse arvesse selle hindamisel, kas koondteabe esitamine on piisav, kuuluvad aluseks oleva kogumi kontsentreeritus ning see, kas kõnealusesse kogumisse kuuluvate riskipositsioonide haldamine põhineb kogumil endal või toimub iga laenu lõikes eraldi.”
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 27.6.2013, lk 1.
   
      (2)  Komisjoni delegeeritud määrus (EL) nr 625/2014, 13. märts 2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, millega täpsustatakse ülekantud krediidiriskist tulenevate riskipositsioonidega seoses investoritele, sponsoritele, algsetele laenuandjatele ja väärtpaberistamise tehingu algatanud krediidiasutustele ja investeerimisühingutele esitatavaid nõudeid (ELT L 174, 13.6.2014, lk 16).
   
      (3)  Euroopa Parlamendi ja nõukogu määrus (EL) nr 1093/2010, 24. november 2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).